Suresnes

80px« Nul ne sort de Surenne,qui souvent n'y revienne » 250pxAn ti-kêr 24px 48° 52' 16" N - 2° 12' 34" R
250px
Suresnes 5px|Suresnes Melestradur Riez   Rannvro  Île-de-France Departamant  Hauts-de-Seine Arondisamant  Nanterre Kanton || Nanterre-2
|-
| Etrekumuniezh || Métropole du Grand ParisEPT Paris Ouest LaDéfense
|-
| Maer || Christian Dupuy(2014-2020)
|-
| Kod post || 92150
|-
| Kod INSEE || 92073
|- bgcolor="#dfd" align="center"
| colspan="2" | Douaroniezh|-
| Gorread || 3,79 km²
|-
| Uhelder • Izelañ • Uhelañ || • 29 m• 162 m
|- bgcolor="#dfd" align="center"
| colspan="2" | Poblañsouriezh|-
| Poblañs || 48 565 ann. (2015) INSEE
|-
| Stankted  12 814 ann./km²  Internet  www.suresnes.fr
Suresnes () zo ur gumun c'hall e departamant Hauts-de-Seine e rannvro Île-de-France, war glann gleiz ar stêr Seine, 10 km diouzh kreiz Paris. E-kichen 130 kumun all emañ e Métropole du Grand Paris abaoe krouidigezh an ensavadur e 2016.

 Lec'hanvadurezh 
Soresnæ e oa anv latin kêr er Grennamzer, eus Surisna, an doueez c'halian hag a ziwalle unan eus stivelloù ar Mont ValérienSordes, René, op. cit., Syrenæ diwezhatoc'h.
Surisnas eo an anv gallek kentañ.

 Ardamezioù 
 110px En glazur e groaz en gul karget ouzh kalon gant ur skoed eizhkognek en argant bevennet en aour dreistkarget gant al lizherennoù S ha L, ur flourdilizenn en aour e pep konk.Sturienn : « Nul ne sort de Surenne, qui souvent n'y revienne »

 Douaroniezh 
Emañ Suresnes war uhelennoù (etre 29 m ha 162 m) glann dehoù ar stêr Seine, e-tal Koadeg Boulogne hag a zo war ar ribl all e 16 arondisamant Paris.
El liveoù izelañ ez eus gouezelennoù pri eus an trede hoalad, mein-Champagn enno ; a-us dezho ez eus ur plateiz razek hag a c'hronn penn uhelañ Suresnes, ar Mont Valérien, anezhañ ur bank mein-Champagn ha n'eo ket bet krignet gant an amzer.
Annezet penn-da-benn eo kêr Suresnes ha hini Paris eo he hin.

 32px<big>Doareoù keitat hin Suresnes (1987-2017) 16px|link=http://worldweather.wmo.int/en/city.html?cityId=194|Mammenn: World Meteorological Organization32px  GENC'HWEMEUEBRMAEMEZGOUEOSGWEHERDUKZU Gwrezverkoù uhelañ (°C)6.98.211.814.719.021.824.424.620.815.810.47.8 Gwrezverkoù izelañ (°C)2.52.85.16.810.513.315.515.412.59.25.33.6 Dour (mm)53.743.748.553.065.054.6 63.143.054.759.751.958.7 Devezhioù glavus10.29.310.49.410.38.68.06.98.59.59.710.7

 Istor
Unan eus domanioù ar roue Charles III e oa an tiriad betek m'er roas e 918 da Robert, kont Paris hag abad Saint-Germain-des-Prés. Tamm-ha-tamm e voe savet ha kresket kêriadenn Suresnes, a veve diwar ar gwiniegi hag ar pesketaerezh er stêr.

E miz Ebrel 1593 e voe dalc'het enno ar breutadegoù etre ar roue Henri IV hag ar gatoliked evit terriñ ar brezel a renent enep ar brotestantedLE ROUX, Nicolas : La faveur du roi, Éditions du Champ Vallon, 2013 .

En  e voe savet ur c'halvar war ar Mont Valérien, ma teuas pirc'hirinded. Dizale e voe digoret tavarnioù evit bodañ ha boueta ar feizidiGuinguettes e oa anv an tavarnioù-pretioù-balioù-se, diwar guinguet, anv ar gwin gwenn skañv a veze fardet e rannvro Paris. Ur winienn zo a bep tu d'ar skoed war ardamezioù Suresnes.. Uhelidi Paris a lakaas sevel melloù tiez ha liorzhoù. Da vare an Dispac'h gall e kollas abati Saint-Germain-des-Prés he beli war ar Mont-Valérien.

Er bloaz 1830 e voe berzet ar birc'hirinded. E 1839 e voe boulc'het savadur ur pont dreist ar stêr ; pa voe echuet e 1842 e voe fiziet merañ ar gwirioù-treizh en ur poster evit ur badelezh a 77 vloaz, met distrujet e voe ar pont e-kerzh Brezel 1870-1871.
E 1840-1846 e voe savet ur c'hreñvelc'h milourel war ar Mont-Valérien, a gollas neuze e dalvoudegezh relijiel.
Ur pont nevez a voe savet e Suresnes er bloaz 1874. E dibenn ar c'hantved e voe staliet labouradegoù a-hed ar stêr, tra ma kendalc'he ar sevel tiez war ar rozioù.

Mui-ouzh-mui a labourerien a voe e kêr e deroù an , p'en em stalias labouradegoù kirri-tan, nijerezioù ha gwispid.
Pa darzhas ar Brezel-bed kentañ e 1914 e troas Suresnes da unan eus al lec'hioù pennañ ma veze fardet obuzioù.
E 1919 e voe dilennet Henri Sellier, un ezel eus an SFIO, da vaer. Er bloavezhioù 1920 ha 1930 e lakaas sevel keoded-liorzh Suresnes hag an annezioù izelfeurm (AIF) kentañ, a anvas "annezioù marc'had-mat" (Habitations à bon marché, "HBM" ; Habitations à Loyer Modéré, HLM, hiziv), ul lise e 1929 hag ar « Skol dindan an amzer » (École de plein air) evit ar vugale dorzhellek e 1934-35. E 1938 e voe boulc'het ur pont nevez evit erlerc'hañ ouzh hini 1846.
E dalc'h an nazied e voe kreñvlec'h ar Mont-Valérien e-kerzh an Eil Brezel-bed ; eno e voe fuzuilhet tremen mil gouestlad hag izili eus ar Rezistañs. Ur c'hounlec'h eo hiziv evit enoriñ gouzañvidi ar brezel, ouzhpenn bout annezet gant servijoù al lu c'hall bepred.
E 1950 e voe echuet ar pont nevez. Nebeut-ha-nebeut e serras al labouradegoù, lodennaouegoù tiez a voe savet en o lec'h, ha savadurioù arnevez evit sezioù embregerezhioù meur.

 Poblañs 
Abaoe 1793 e vez renablet poblañs Suresnes, 1 470 a dud enni er bloaz-se. E 2015 e oa 48 565 a dud o chom e kêr, ur c'hresk a 3,94% e-keñver 2010.
<div style="text-align:center;">
Emdroadur ar boblañs, 1793-2014
• Mammennoù : Cassini (1793-2006) hag INSEE (2006-2015)</ref>

</div>

 Skeudennaoueg 

 Gevelliñ 
Gevellet eo Suresnes gant : 









Etre 1905 ha 1914 e voe krouet un emglev gevelliñ kentañ etre Suresnes ha Puteaux gant kêr saoz Keighley, a-drugarez da wreg ar maer, Alphonse Huillard, a oa a orin saoz. Ouzhpenn ar weladennoù etrezo hag an eskemmoù profoù e voe skeudennaouet ar vignoniezh etre an teir c'hêr e-pad dour-beuz ar Saena e 1910, ha goude-se e voe dastumet arc'hant gant Keighley evit adsevel savadurioù distrujet ha sikour an dud dilabour.René Sordes, Histoire de Suresnes : Des origines à 1945, Kevredigezh istorel Suresnes, 1965, p. 488-489..

 Tud brudet 
 Claude Chappe (1763-1805), ijinadenner an arouezva
 Jean-Christophe Averty (1928-2017), lusker skingomz ha skinwel
 Pierre Bellemare (1929-2018), lusker skinwel, produer ha skrivagner
 Hubert Auriol (1952-2021), bleiner redek marc'h-tan ha karr
 Gérard de Suresnes (1961-2005), lusker skingomz
 Pascal Obispo (1965), oberour, sonaozer ha kaner
 Maureen Dor (1970), aktourez, kanerez ha luskerez skinwel belgiat
 Jacques Weber (1949), aktour, fiilmaozer ha leurenner
 Jo-Wilfried Tsonga (1985), c'hoarier tennis

 Levrlennadur 
 CROSNIER, Étienne (rener) : Histoire de Suresnes, Éditions Suresnes Information, 1989 
 SERON, Octave : Suresnes d'autrefois et d'aujourd'hui, Lorisse, 2004 
 SORDES, René : Histoire de Suresnes : Des origines à 1945, Suresnes Sordes René, 1965 • Amazon
 Société historique de Suresnes : La belle histoire des rues de Suresnes, Société historique de Suresnes, 2013 

 Liammoù diavaez 

  Listenn maered Suresnes abaoe 1787
  Ti an Touristelezh
  Monumantoù istorel e Suresnes

 Daveoù ha notennoù 

Rummad:Kumunioù Hauts-de-Seine